En gutt i 10-12-årsalderen satt fast i fjellet ved Knappskog skule på Fjell utenfor Bergen mandag formiddag. Gutten er elev på skolen.
- Det var 10-15 meter ned til bakken. Det er uvisst hvordan han havnet der, sier Terje Magnussen, operasjonsleder i Hordaland politidistrikt.
Først etter to timer, ved 12.30-tiden, ble gutten reddet opp av brannvesenets spesialredningsgruppe fra Fana i Bergen. Før det hadde en voksen mann tatt seg ned til gutten, trolig for å trøste og berolige ham.